Kalungu
Abatuuze nga beetegula amazzi agaayanjadde
NAMUTTIKWA w’enkuba eyafuddembye ku Lwokuna ekiro yasattizza abatuuze b’e Lukaya mu Kalungu amazzi bwe gaabayingiridde ne gasuula amayumba.
Abaasinze okukosebwa beebo abaazimba mu bitundu eby’omuseetwe mu kabuga Lukaya amazzi gye yaanjaaliidde mu mayumba ne gaatuuka ne mu bisenge.
Abdalah Kyeswa y’omu ku baasimattuse n’abo mu makage okufa ekisenge bwe kyagudde mu nkuba eno. Bagamba nti amazzi gaasudde kaabuyonjo ne geetabula n’empitambi omuyinza okuva endwadde.
Abaakoseddwa kuliko, Nuruat Ndibaza, Joweria Nalubega, Francis Kabanda, Grace Nankya, Abudalah Kyeswa ne Abubaker Kalumba abaasabye abakulembeze b’ekitundu babayambe.
kam_Latn lug_Latn lug_Latn lug_Latn lug_Latn lug_Latn